Xie Jin

**Xie Jin**  foi un direutor de cine chinu.

Estudió ópera china y lliteratura clásica, y en 1938 entamó la so carrera d'actor, interpretando papeles patrióticos, y depués como aprendiz de direutores como Cao Yu y Hong Shen nel Institutu de Teatru del estáu. Más sero sería direutor asistente del direutor Zhang Junxiang, na compañía cinematográfica Datong, en Shanghai. Dirixó la so primera película *A Crisis* en 1954, y continuó dirixendo películes nes que destaquen les figures femenines como *Nülan 5 hao* (*No. 5 Woman Basketball Player*, 1957), que cuenta la historia d'una xugadora de baloncestu nun tiempu nel que'l cine y l'arte chinu falaba de soldaos, campesinos y obreros, *L'exercitu roxu de les muyeres* (*Hongse niangzi jun* 1960), o *Dos hermanes d'escena* (*Wutai jiemei* [1965]). En [1941, nel tiempu la ocupación xaponesa, ingresó na Academia Nacional de Teatro de Sichuan, recibiendo clase de profesores educaos nes universidaes de Harvard y Yale. Ellí estudió a Shakespeare y Chéjov. Depués de la llegada de Mao al poder en 1949, decidió permanecer en China estudiando la teoría marxista, contrariando les peticiones de la so familia, que quería que prosiguiera el so aprendimientu n'Estaos Xuníos. Xie estudió na escuela d'arte dramáticu de Jiang'an, ente 1946 y 1948 y graduóse na Universidá Popular Revolucionaria en 1953.

Xie Jin yera unu de los direutores chinos de mayor sonadía, reconocíu pola so forma de crear melodrames tráxicos a partir de situaciones polítiques complexes.

Xie foi duramente represaliáu nel tiempu de la Revolución Cultural, y foi forzáu a trabayar manualmente nes zonas rurales. *Dos hermanes d'escena* foi calificada por dellos críticos como propagandística, ensin embargo, depués de la so estrena Xie Jin foi denunciáu por ser un «humanista burgués». Alredor de 1975 foi rehabilitáu y volvió a dirixir películes propagandístiques como *La llienda de les montañes Tianyun* (1980), cola que ganó'l primer Gallu d'Oru. Con *Ciudá de Hibisco* (1986), algamó 7 Gallos d'Oru y el premiu del vixésimosestu Festival internacional Karlovy Vary de la República Checa. La so última producción premiada internacionalmente foi *La guerra del opiu* (*Yapian zhanzheng*, 1997), pola que algamó de nuevo'l Gallu d'Oro y el premiu del Festival de Cine de Montreal.

Dende 1988 fuoi vicepresidente de la Federación China de Círculos Artísticos y Lliterarios (CFLAC)

## Filmografía

*女篮五号*Nü lan wu hao* (*Woman Basketball Player No. 5*, 1957)
**L’exércitu roxu de les muyeres]]* (*Hong se niang zi jun*. 1961)
**Da Li, Xiao Li he Hao Li* (1962) 
**Dos hermanes d'escena* (舞台姐妹, *Wutai jiemei*, 1965) 
**Chunmiao* (1975) 
**Qingchun* (*Youth*1977) 
*啊*A, yao lan* (！摇篮, 1979)
**La llienda de la montaña Tianyun* (*Tian yun shan chuan qi*, 1980) 
**Mu Ma Ren* (*Herdsman*, 1982) 
**Qiu Jin* (1984)
**Gao shan xia de hua huan* (*Wreaths at the Foot of the Mountain*, 1985) 
**Ciudá de Hibisco* (*Fu rong zhen*) (1986)
**Zui hou de gui zu* [*The Last Aristocrats*1989) 
**Qing liang si zhong sheng* (*Bell of Purity Temple*, 1992) 
**Lao ren he gou* (老人和狗, *An Old Man and His Dog*, 1993) 
**Behind the Wall of Shame* (1996)
**La guerra del opiu* (*Yapian zhanzheng*, 1997)
**Nu er gu* (1999)
**Woman Soccer Player No. 9* (2001)

## Referencies

## Enllaces esternos
*Xie Jin na Chinese Movie Database
* Entrevista con Xie Jin, **Jump Cut**, nᵘ34, marzu de 1989, pp. 107-109 http://www.ejumpcut.org/archive/onlinessays/JC34folder/XieJinInt.html
* "Two stage sisters: The blossoming of a revolutionary aesthetic,", Gina Marchetti **Jump Cut**, nᵘ34, marzo de 1989, pp. 95-106http://www.ejumpcut.org/archive/onlinessays/JC34folder/2stageSisters.html
* Xie Jin, el cineasta políticamente incorrecto